Rettens dom (Femte Afdeling) af 12. september 2012 – Duscholux Ibérica mod KHIM – Duschprodukter i Skandinavien (duschy)

(Sag T-295/11)

»EF-varemærker – indsigelsessag – international registrering, hvor Det Europæiske Fællesskab er designeret – ansøgning om EF-figurmærket duschy – det ældre EF-figurmærke DUSCHO Harmony – relativ registreringshindring – ingen risiko for forveksling – artikel 8, stk. 1, litra b), i forordning (EF) nr. 207/2009 – begrundelsespligt – artikel 75 og 76 i forordning nr. 207/2009«

1. EF-varemærker – klagesag – appelkamre – kvalifikation af Harmoniseringskontoret som en administration – parternes ret til en retfærdig »rettergang« – foreligger ikke (Rådets forordning nr. 207/2009, art 62-64) (jf. præmis 21)

2. EF-varemærker – bestemmelser om sagsbehandlingen – Harmoniseringskontorets afgørelser – overholdelse af retten til forsvar – princippets rækkevidde (Rådets forordning nr. 207/2009, art. 75, andet punktum) (jf. præmis 23-25)

3. EF-varemærker – bestemmelser om sagsbehandlingen – prøvelse ex officio af de faktiske omstændigheder – indsigelsessag – efterprøvelsen begrænset til de af parterne fremførte kendsgerninger, beviser og argumenter og de af parterne fremsatte anmodninger (Rådets forordning nr. 207/2009, art. 76, stk. 1) (jf. præmis 33-35 og 37)

4. EF-varemærker – bestemmelser om sagsbehandlingen – begrundelse for afgørelser – artikel 75, første punktum, i forordning nr. 207/2009 – samme rækkevidde som artikel 296 TEUF (art. 296 TEUF; Rådets forordning nr. 207/2009, art. 75, første punktum) (jf. præmis 40 og 41)

5. EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – vurdering af risikoen for forveksling – kriterier [Rådets forordning nr. 207/2009, art. 8, stk. 1, litra b)] (jf. præmis 49-52, 56 og 81)

6. EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – figurmærkerne duschy og DUSCHO Harmony (Rådets forordning nr. 207/2009, art. 8, stk. 1, litra b)] (jf. præmis 53, 54, 78, 79 og 82)

7. EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – lighed mellem de pågældende varemærker – bedømmelseskriterier – sammensat varemærke [Rådets forordning nr. 207/2009, art. 8, stk. 1, litra b)] (jf. præmis 57, 58 og 61)

Angående

Påstand om annullation af afgørelse truffet den 21. marts 2011 af Første Appelkammer ved Kontoret for Harmonisering i det Indre Marked (Varemærker og Design) (KHIM) (sag R 662/2010-1) vedrørende en indsigelsessag mellem Duscholux Ibérica, SA og Duschprodukter i Skandinavien AB.

Konklusion

1) Kontoret for Harmonisering i det Indre Marked (Varemærker og Design) frifindes.